Drankwinkels in vlak 3 op hierdie dae oop | Netwerk24
Drankwinkels in vlak 3 op hierdie dae oop
Deur Nellie Brand-Jonker 28 Mei 2020 14:41
Dit is meer dae as wat die bedryf gedink het hulle gaan kry, maar steeds minder as waarvoor hulle gevra het.
Dit sal geld vir persele met ’n dranklisensie vir verbruik op (soos wat restaurante en kroeë het) én af van die perseel (soos drankwinkels het).
Dat kroeë, restaurante en sjebiens nou ook sal mag verkoop, is nuut.
Albei tipes lisensiekategorieë sal net mag drank verkoop soos gereguleer deur die regulasies. Dit behels:
Die verkoop van drank by enige van die gelisensieerde persele of aanlyn van Maandae tot Donderdag van 09:00 tot 17:00.
Vervoer en verspreiding van drank na gelisensieerde persele sal van 29 Mei af toegelaat word. Riglyne hieroor gaan nog uitgereik word.
Die drink van drank op die perseel word verbied.
Die verkoop van drank op Vrydae, Saterdae, Sondae en vakansiedae word verbied.
Geen spesiale lisensies vir geleenthede gaan toegelaat word tydens die inperking nie.
Die verkoop van drank kan onderhewig wees aan riglyne wat ook nog uitgereik kan word.
Die gedeelte oor drankverkope in die nuwe regulasies vir vlak 3.
Meer oor: Cogta | Drankverkope | Regulasies | Vlak 3 | Inperking | Drankverbod